افغانستانده بیر کونده 15 منطقه ده طالبان جنگریلری بیلن خوفسیزلیک کوچلری اورته سیده یوز بیرگن توقنه شوولرده 119 ته تروریست جنگری اولدیریلدی.
افغانستان مدافعه وزیرلیگی سونگگی 24 ساعت جریانیده بادغیس، لوگر، فاریاب، تخار،دایکندی، قندهار، قندوز، ننگرهار، هرات، هلمند، فراه، بغلان، ارزگان و بدخشان ولایتلری نینگ 15 ایریم منطقه سیده طالبان جنگریلری بیلن توقنه شوو یوز بیرگن لیگینی بیلدیردی.
طالبان گروهی تامانیدن بیریلگن بیاناتده ایسه سونگگی 24 ساعتده خوفسیزلیک کوچلری بیلن یوز بیرگن توقنه شوولرده 30 دن آرتیق خوفسیزلیک منسوبی نینگ اولگن لیگی ادعا ایتیلدی.
افغانستانده می آیی نینگ باشیده خارجی کوچلر چیقیش گه باشله گندن بیری خشونت حادثه لری تاباره کوپه ییب کیتگن وضعیتده.
افغانستان ملی خوفسیزلیک کینگشی اوتگن هفته طالبان گروهی نینگ می آییده 1 مینگ 455 ته هجوم اویوشتیرگن لیگینی بیلدیرگندی.
شونده ی بولیب طالبان جنگریلری سونگگی 2 آی ایچیده 15 ته تومن نینگ کنترولینی قولگه کیریتیب آلدی.
بیرلشگن ملتلر تشکیلاتی نینگ راپوریگه کوره طالبان اولکه توپراقلری نینگ 50 الی 70 فایزی گه حاکم وضعیتده.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
